అభిషేక్ వర్మ

అభిషేక్ వర్మ (జననం 26 జూన్ 1989) ఒక భారతీయ కాంపౌండ్ ఆర్చర్. ఇతడు ఆసియా క్రీడలు, ప్రపంచ కప్, ఆసియా ఛాంపియన్షిప్ పోటీలలో అనేక పతకాలను గెలుచుకున్నాడు. 2021 ప్రపంచ ఆర్చరీ ఛాంపియన్షిప్స్‌లో మిక్స్‌డ్ టీమ్ ఈవెంటులో రజత పతకాన్ని గెలుచుకున్నాడు. ఇతడు 2024 జిటి ఓపెన్ ఛాంపియన్షిప్స్‌లో 600 పాయింట్లు సాధించి  అంతర్జాతీయ పోటీలలో ఆ ఘనతను సాధించిన తొలి భారతీయ విలుకాడుగా గుర్తింపు పొందాడు.విలువిద్యలో ఇతడు సాధించిన విజయాలకు గాను భారతప్రభుత్వం 2014లో ఇతనికి అర్జున అవార్డును ప్రదానం చేసింది. ఇతడు ప్రస్తుతం ప్రపంచ ఆర్చరీ ఫెడరేషన్‌కు డెప్యుటీ ఛైర్మన్‌గా వ్యవహరిస్తున్నాడు.

ప్రారంభ జీవితం
వర్మ న్యూఢిల్లీలో జన్మించాడు. ఇతడు ఢిల్లీ లోని మాడల్ టౌన్ ప్రభుత్వ పాఠశాలలో చదువుతున్నప్పుడు ఇతని డ్రిల్ టీచర్ ఇతడిని విలువిద్య నేర్చుకోమని సలహా ఇచ్చాడు.A saga of dedication, DECCAN CHRONICLE, May 30, 2023.హన్స్‌రాజ్ కాలేజీ విద్యార్థిగా అభిషేక్ ఆ కళాశాల ఆర్చరీ పోటీలలో గణనీయమైన కృషి చేశాడు. ఇతడు ఆదాయపు పన్ను శాఖలో అసిస్టెంట్ కమీషనర్‌గా పనిచేశాడు.

అవార్డులు
 అర్జున అవార్డు (2014)

మూలాలు

బయటి లింకులు
Profile at incheon2014.kr
Profile at worldarchery.org

Category:జీవిస్తున్న ప్రజలు
Category:1989 జననాలు
Category:అర్జున అవార్డు గ్రహీతలు
వర్గం:ఆసియా క్రీడలలో పతకం సాధించిన క్రీడాకారులు
వర్గం:ఆసియా క్రీడలలో పతకం సాధించిన భారతీయులు